فوریه‌نین 24-دن حربی عملیاتین باشلانماسیندان دسامبرین 6-دک اوکراینا‌دان آوروپایا عمومی‌لیکده 7 میلیون 863 مین  339 قاچقین گلیب.
بو باره‌ده بیرلشمیش میللت‌لر تشکیلاتی‌نین (بمت) قاچقین‌لار عالی کمیسارلیغی‌نین (UNHCR) معلوماتیندا بیلدیریلیر.
معلوماتا گؤره، ان چوخ اوکراینا‌لی قاچقینی روسیا قبول ائدیب – 2 میلیون 852 مین 395. سونراکی یئرلرده لهستان (1 میلیون 544 مین 074)، آلمانیا (1 میلیون 21 مین 667)، چکیا(472 مین 473)، ایتالیا (173 مین 231)، ایسپانیا (158 مین 789)، بولقاریستان (148 مین 451)، بؤیوک بریتانیا (150 مین 600)، فرانسا (118 مین 994) و سلوواکیا (104 مین 140) یئر آلیب.
عمومی‌لیکده، فوریه‌نین 24-دن ایندیدک اوکراینا‌دان قونشو اؤلکه‌لره 16 میلیون 595 مین 007 نفر گلیب. عینی زاماندا 8 میلیون 711 مین 412 نفر سرحدی عکس ایستیقامتده کئچیب.
